
РЕПУБЛИКА БЪЛГАРИЯ
АДМИНИСТРАТИВЕН СЪД - БУРГАС

О Б Я В Л Е Н И Е

	На основание заповед № РД-12-603 от 17.09.2026 г. на административният ръководител – председател на Административен съд – Бургас

О Б Я В Я В А    К О Н К У Р С:
	
	1. За заемане на  длъжностите: 
	1.1„Съдебен деловодител” в Административен съд - Бургас –  1 (една) щ. бр. на осн. чл. 68, ал. 1 т. 3 от КТ (за заместване на служител, който отсъства от работа продължително, за времето до завръщането му.);
	1.2 „Съдебен секретар“ в Административен съд - Бургас – 1 (една) щ. бр. на осн. чл. 68, ал. 1, т. 3 от КТ (за заместване на служител, който отсъства от работа продължително, за времето до завръщането му.).
	2. Описание на длъжността „съдебен деловодител“:
	Образува и придвижва първоинстанционни и второинстанционни дела, прилага новопостъпили документи, подрежда и номерира документите към делата, подготвя ги за доклад, изпълнява указанията на председателя на състава по делото, изготвя списъци на призовани за първо по делото заседание страни, изготвя и изпраща уведомления за решения и определения по делата, изготвя преписи от определения и решения, вписва данни по делата ръчно и на компютър, прави справки по делата, докладва, обработва и изпраща постъпилите жалби и протести ведно с делата до по-висшата съдебна инстанция.
2.1 Описание на длъжността „съдебен секретар“:
Съставя протоколи от открити съдебни заседания под диктовката на председателя на състава, изготвя списъци за реда и часовете на разглеждане на делата по образец и ги поставя пред съдебните зали и информационните табла, подрежда по реда на постъпването книжата от заседанията, съставя документи за изплащане на определени суми за възнаграждения и разноски на експерти, свидетели и друго оп определен образец, извършва и други дейности, съгласно чл. 55 от Правилника за администрацията в съдилищата.
	3. Минимални изисквания към кандидата за заемане на длъжността „съдебен деловодител” и „съдебен секретар“:
	3.1 да е български гражданин, гражданин на друга държава – членка на Европейския съюз, на друга държава – страна по Споразумението за Европейското икономическо пространство, или на Конфедерация Швейцария;
	3.2 да е навършил пълнолетие;
	3.3 да не е поставен под запрещение;
	3.4 да не е осъждан на лишаване от свобода за умишлено престъпление от общ характер;
	3.5 да не е лишен по съответен ред от правото да заема определена длъжност;
	3.6 да има машинописни умения с бързина на писане на бългрски език и компютърна грамотност, както и отлични познания по стилистика, правопис, граматика и пунктуация ( за длъжността „съдебен секретар“), да отговоря на минималните изисквания за степен на завършено образование и ранг или професионален опит, както и на специфичните изисквания, предвидени в нормативните актове за заемане на съответната длъжност.
	3.7 да не е в йерархическа връзка на ръководство и контрол със съпруг или съпруга, с лице, с което е във фактическо съжителство, с роднина по права линия без ограничения, по съребрена линия до четвърта степен включително или по сватовство до четвърта степен включително;
	3.8 да не е едноличен търговец, неограничено отговорен съдружник в търговско дружество, управител, търговски пълномощник, търговски представител, прокурист, търговски посредник, ликвидатор или синдик, член на орган на управление или контрол на търговско дружество или кооперация;
	3.9 да не е общински съветник;
	3.10 да не заема ръководна или контролна длъжност в политическа партия;
	3.11 да не работи по трудово правоотношение при друг работодател, освен като преподавател във висше училище;
	3.12 да не е адвокат, нотариус, частен съдебен изпълнител или упражняващ друга свободна професия.
	4. Специфични изисквания към кандидата за заемане на длъжността „съдебен деловодител” и „съдебен секретар“:
1. Отлични познания по общи деловодни техники, работа със стандартно офис оборудване, отлични познания по стилистика, правопис, граматика и пунктуация.
2. Много добри умения за работа с граждани и в екип.
3.Много добри познания по документообработващите и деловодни автоматизирани системи, внедрени в съда.
4. Бързина на писане (за длъжността „съдебен секретар“).
5. Компютърна грамотност MS Office/Word, Exel/ Internet.
	5. Начин на провеждане на конкурса и оценяване на кандидатите за длъжността „съдебен деловодител“ и „съдебен секретар“:
	Първи етап: Разглеждане на постъпилите заявления и приложените към тях документи от комисия, назначена със заповед на административния ръководител.
	Списъците с допуснатите и недопуснатите кандидати (както и основанията за недопускането им) да се обявят на таблото на съда и на интернет страницата на съда не по късно от 7 дни след изтичане на срока за подаване на заявленията за участие в конкурса.
	В списъка на допуснатите кандидати, обявени с две имена и номер на заявлението, да се посочат датата на провеждане на конкурса, която не може да бъде по-рано от 14 дни от изнасянето на списъка, началният час и мястото на провеждане на втория етап от конкурса.
	Втори етап за длъжността „съдебен деловодител“ и „съдебен секретар“	Писмен тест, показващ знания и умения за текстообработка, диктовка за бързина на писане (за длъжността „съдебен секретар“), знания по правопис, граматика, стилистика, деловодни техники, умения за работа с документи и официална кореспонденция, познания за нормативната уредба – Закона за съдебната власт, Правилник за администрацията в съдилищата, Етичен кодекс на съдебните служители, длъжностна характеристика.
	Комисията да определи съдържанието и начина на оценяване на теста, както и съдържанието на диктовката за длъжността „съдебен секретар“.
	Трети етап за длъжността „съдебен деловодител“ и за длъжността „съдебен секретар“:  Събеседване с допуснатите кандидати. 
	Събеседването да се проведе чрез задаване на еднакви въпроси към всички кандидати, предварително подготвени от комисията.
	При наличие на голям брой кандидати, комисията да определи две дати за събеседване, за което да бъдат уведомени всички кандидати.
	Оценяването на кандидатите от събеседването да се извърши по предварително одобрени от комисията показатели, като всеки член поставя оценка с точност до 0.50 стотни.
	Конкурсната комисия класира кандидатите, получили крайна оценка не по-ниска от 4.50.
	Въз основа на проведения конкурс комисията да оформи протокол с резултатите от проведения конкурс и класира успешно издържалите конкурса с две имена.
	Крайния резултат от конкурса да се публикува на интернет страницата на съда и да се съобщи на участниците в него в 3 дневен срок от провеждането му. Крайният резултат от конкурса да бъде обявен с двете имена на кандидатите.
	С класираните на първо място кандидати за длъжността „съдебен деловодител“ и „съдебен секретар“, да се сключи трудов договор, съгласно чл. 68, ал.1, т.3 от Кодекса на труда.
6. Необходими документи, които следва да бъдат представени от кандидатите (лично или чрез пълномощник, с пълномощно) за длъжността „съдебен деловодител“ и длъжността „съдебен секретар“:
1. Заявление по образец за кандидатстване за работа в Българската съдебна система (по образец);
2.  Декларация от кандидата по чл. 340а, ал. 1 от ЗСВ (по образец);
3. Декларация от кандидата по чл. 340а, ал. 2 от ЗСВ и по чл. 107а, ал. 1 от КТ (по образец);
4. Копие от диплома за завършено средно образование;
5. Копие от документи, удостоверяващи професионалния опит;
6. Копия от документи за придобита допълнителна квалификация/обучение (по преценка на кандидата); 
7. Медицинско удостоверение, издадено от извършен медицински преглед, че лицето не страда от психическо заболяване (в оригинал);
8. Медицинско свидетелство за постъпване на работа;
9. Декларация-информираност за обработка на лични данни;
10. Други документи, свързани с изискванията за заемане на длъжността“съдебен деловодител“ и длъжността „съдебен секретар“, които кандидатът притежава.
	От кандидата не се изисква представяне на свидетелство за съдимост, същото ще бъде получено служебно по електронен път от интернет страницата на Министерство на правосъдието. При неиздаване на електронно свидителство за съдимост от Министерство на правосъдието, от кандидадите ще бъде изискано да представят такова, издадено по общоустановения ред.
7. Препоръчителни документи:
- Препоръки от предходни работодатели, независимо в каква област е работил кандидатът;
- Мотивационно писмо.
8. Минимален размер на основната заплата за длъжностите „съдебен деловодител“ и „съдебен секретар“, съгласно Класификатор на длъжностите в администрацията на съдилищата по чл. 341 от ЗСВ – 853 евро (802 евро.+ 51 евро ранг).
	9. Място за подаване на документите: Документи за участие в конкурса се подават лично или чрез пълномощник (с  пълномощно) в сградата на Административен съд – Бургас, ул. „Александровска“ № 101, ет. 2, стая № 1, съдебен администратор с работно време от 09.00 до 12.00 ч. и от 14.00 до 17.00 ч. Документи се приемат в едномесечен срок, считано от деня, следващ датата на публикуване на обявата.
	Образците на формуляри и подробните длъжностни характеристики да са достъпни на Интернет страницата на Административен съд – Бургас  https://burgas-adms.justice.bg/, рубрика „Обяви и конкурси“, както и на място при подаване на документите.
[bookmark: _GoBack]10. Обявление, да се публикува в един местен ежедневник, на интернет-страницата на Административен съд – Бургас – https://burgas-adms.justice.bg/ и на таблото за обяви в Съдебна палата – Бургас.
	11. Обявата и всички съобщения, свързани с конкурса ще се обявяват на интернет-страницата на Административен съд – Бургас https://burgas-adms.justice.bg/ рубрика „Обяви и конкурси“, както и на информационното табло за обяви в Съдебна палата – Бургас, съобразно предвидените срокове в Правилника за администрацията на съдилищата и Вътрешните правила за назначаване, атестиране, повишаване в ранг на съдебните служители и управление на човешките ресурси в Административен съд - Бургас.

